section_heading: Zanimljivosti
paragraph_text: Ove godine pristiglo je 1645 prijava, a povećanje prijava zabilježeno je u broju nakladnika, albuma, snimki, a samim time i glasačkih kategorija. U prvom krugu glasovanja više od 1000 Porinovih glasača biralo je favorite u 35 kategorija. Najviše prijava i ove godine pristiglo je za kategoriju Pjesma godine za koju je prijavljeno 217 skladbi, no velik je interes bio i za kategoriju Album godine za koju su bila prijavljena 73 albuma, dok je 55 izvođača konkuriralo za novog izvođača godine.